
2026. július 16-i rendkívüli ülésére

Tárgy: 1914/2021. (XII. 15.) Korm. határozat szerinti kormánytámogatás felhasználási határidő hosszabbításának kérelmezése
Tisztelt Képviselő-testület!
Kisbér Város Önkormányzatának Képviselő-testülete a 242/2026. (VI. 12.) KVÖKt. zárt határozatával döntött a műszaki ellenőri szolgáltatás beszerzésére vonatkozó közbeszerzési eljárás kiírásáról. 
Az eljárás előkészítése a végső fázisához érkezett. A közbeszerzési tanácsadó jelezte, hogy nagyon sok a bizonytalansági tényező ebben a projektben, kiviteli tervek továbbra sincsenek, a támogatás határidejének hosszabbítása is kétséges. Ugyan feltételes közbeszerzési eljárás indításáról döntött a képviselő-testület, de a jelenleg hatályos támogatási szerződés szerint a befejezési határidő 2026. december 31. Emiatt célszerű lenne, hogy mielőbb történjen megkeresés az illetékes minisztérium felé a felhasználási határidő hosszabbítása tárgyában, erről mielőbb döntsön a képviselő-testület, mert az új minisztériumi felállásban nem biztos, hogy ez lesz az elsődleges probléma, amivel foglalkozni fognak. 
A közbeszerzési tanácsadó javaslata alapján kérem a tisztelt Képviselő-testületet az alábbi határozati javaslat elfogadására. 
Kisbér, 2026. július 16.
										Sinkovicz Zoltán sk.

Határozati javaslat
Kisbér Város Önkormányzatának Képviselő-testülete
…../2026. (VII. 16.) KVÖKt. határozata
határidő hosszabbítás kérelmezéséről

Kisbér Város Önkormányzatának Képviselő-testülete elrendeli, hogy az 1914/2021. (XII. 15.) Korm.határozat szerinti kormánytámogatás felhasználási határidejének hosszabbítása iránt kérelmet nyújtson be az önkormányzat az illetékes minisztériumhoz a tervezett városközponti fejlesztések megvalósíthatósága érdekében.
Utasítja a polgármestert a szükséges intézkedések megtételére. 

Határidő: a határozat kiadására azonnal
Felelős: dr. Pápai Tamás jegyző

